**Osztályozó vizsga követelményei**

**Erkölcstan**

# 1. évfolyam

## Önismeret fejezet

Tudjon bemutatkozni, képes legyen megkülönböztetni a vezetéknév, keresztnév, becenév fogalmát

Tisztában legyen saját fejlődésével:

* Miben változott születése óta.
* Az iskolás létforma miben különbözik az óvodás kortól.

## Család fejezet

Képes legyen megkülönböztetni egymástól a családtagok, ismerősök, barátok fogalmát.

Tudja felsorolni a családja tagjait.

## Helyem a családban fejezet

Ismerje a családban betöltött szerepeket, feladatokat.

## Tulajdonságok fejezet

Tudjon felsorolni külső és belső tulajdonságokat.

Képes legyen megkülönböztetni pozitív és negatív belső tulajdonságokat.

## Érzelmek fejezet

Képes legyen:

* felismerni és megkülönböztetni alapvető érzelmeket (öröm, bánat, félelem).
* saját érzelmeit megfelelő módon kifejezni.

## Viselkedés fejezet

Képes legyen megkülönböztetni helyes és helytelen viselkedési formákat.

## Egészséges életmód fejezet

Ismerje az ápolt külső fogalmát.

Tudjon felsorolni alapvető tisztálkodási formákat és eszközöket.

Értse a tisztálkodás és az egészség közötti kapcsolatot.

Ismerje az egészséges táplálkozás jellemzőit.

Képes legyen megkülönböztetni az egészséges és egészségtelen táplálékokat.

## Illemszabályok fejezet

Ismerje a személyeknek megfelelő, udvarias köszönés formáit.

Tudjon udvariasan megszólítani különböző személyeket (felnőtt, gyermek, ismerős, ismeretlen)

Képes legyen megfelelő módon kérni, segítséget kérni.

## Társas együttélés fejezet

Tudjon megkülönböztetni különböző településfajtákat (tanya, falu, város).

Ismerje fel lakóhelye településfajtáját, jellemzőit.

Tudjon felsorolni közlekedési eszközöket.

Ismerje a jelzőlámpa működését.

## A természet rendje fejezet

Képes legyen megkülönböztetni az élő és élettelen fogalmát.

Tudjon felsorolni és csoportosítani élőlényeket (növény, háziállat, vadonélő).

## Közös ünnepek fejezet

Ismerje a hagyományos és nemzeti ünnepeinket.